Piła
Piła (saksa Schneidemühl) on linn Poolas Suur-Poola vojevoodkonnas, Piła maakonna halduskeskus. Piła asub Gwda jõe ääres, Poznańist umbes 85 km põhjas ja Bydgoszczist 86 km läänes. Piła ühendati Poola Kuningriigiga 1368. aastal, linnaõigused sai 1513. aastal. Esimese Poola jagamise tulemusel läks linn 1772. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1945. aastal läks linn Poola koosseisu.